runetrust/blame-folketinget-dk huggingface dataset:
Troels Lund Poulsen (V), 2021-12-22:
Nu synes jeg, at det var en ualmindelig hånlig bemærkning af hr. Christian Rabjerg Madsen at stå og tale om Venstres nuværende position.
Som jeg sagde helt åbent: Vi har før været bagud og tabt, men jeg kan også love, at vi nok skal komme tilbage, og det vil jeg ikke bruge imod regeringen, ej heller Socialdemokratiet.
I forhold til hele spørgsmålet omkring Danmark kan mindre 0.0, som man jo desværre kan kalde de forhandlinger, der finder sted ovre i Finansministeriet, så flytter de sig ikke ud af stedet.
Det, jeg har fået mest ud af i de forhandlinger, er i bund og grund den slikskål, der er stillet frem, med et mindre antal Chokofanter end det antal, finansministeren har til rådighed i den skål, han får.
Og jeg synes, det er lidt trist, at vi i en så udfordrende situation, som vi er i nu, ikke kommer til forhandlingsbordet.
Vi har jo efterlyst, at de partier, der vil være med til at gøre en forskel og lave en aftale, bliver inviteret sammen.
Det mangler jeg stadig væk et svar på.
Og jeg forstår altså ikke, hvorfor vi ikke kan sætte os ned og få en drøftelse og så få lavet en politisk aftale.
Det synes vi er vigtigt, og jeg tror sådan set også, at regeringen synes, det er vigtigt.
Så jeg forstår ikke, hvorfor der er alt det her nøleri.
Christian Rabjerg Madsen (S), 2021-12-22:
Der er i hvert fald karakteren 0 for svar på spørgsmålet.
Men det er en anden snak.
De kommuner, hvor man får glæde af de topskattelettelser, som Venstre tilsyneladende vil dele ud, er Gentofte, Rudersdal, Hørsholm og Allerød.
Er det udtryk for en fornuftig geografisk prioritering?
Troels Lund Poulsen (V), 2021-12-22:
Altså, jeg deltager ikke i udskamningen af de mennesker, der faktisk gør en indsats i Danmark for at tjene nogle penge.
Det må jeg sige.
Det må være den socialdemokratiske politik.
Jeg deltager bare ikke i den.
Jeg synes, at man skulle være glad for, at der er nogle mennesker, der tjener penge i det her samfund og er med til at betale en skat – vel at mærke også for nogles vedkommende en høj skat.
Og når det så er sagt, forstår jeg slet ikke, at man ikke kan drøfte topskattegrænsen.
Det, at der kan være en lang række faglærte, der faktisk yder en indsats og på den måde gerne vil have lov til at yde en større indsats og få noget mere til sig selv, synes jeg da er sund fornuft.
René Christensen (DF), 2021-12-22:
Tak for det, og tak for ordførertalen.
Det var jo sådan, at finansministeren, da finansloven blev lanceret, var ude at sige, at det var en stram finanslov, og det tror jeg bestemt også den er for nogle.
Hvis man kigger på indvandrere, kan man se, at integrationsydelsen er hævet, og at det midlertidige børnetilskud fortsætter.
Det vil sige, at der her er en gruppe borgere, som oplever en finanslov, som giver ekstra midler, altså et større råderum.
Hvis man kigger et andet sted hen, hvis man kigger på ældreområdet, kan ordføreren så se nogle steder, hvor den her finanslov giver et øget råderum til de ældre, ligesom man har haft et stærkt fokus på, at der skulle være et øget råderum, altså en større personlig indkomst, til indvandrerfamilier?
Kan ordføreren så se, at det sker på ældreområdet?
Når jeg spørger om det, er det jo, fordi vi kan se, at forbrugerpriserne er steget markant.
Hvis man bare tager sådan noget som elpriser, er de jo steget med over 15 pct.
Så har ordføreren i gennemgangen af materialet da lagt mærke til det?
Troels Lund Poulsen (V), 2021-12-22:
Ja, det har jeg lagt mærke til – og tiden begrænser jo desværre også, hvor meget man kan nå at komme ind på i sin tale – og jeg synes også, det er dybt bekymrende, for nu at sige det, som det er.
Jeg har jo også noteret mig, at der er nogle ændringsforslag.
Dansk Folkeparti har jo f.eks. adresseret det her i nogle af ændringsforslagene, og vi har også selv sagt, at der skal ske noget mere i forhold til ældreområdet.
Jeg deler sådan set også meget af det, som hr. Kristian Thulesen Dahl i et spørgsmål spurgte den socialdemokratiske finansordfører om, altså bekymringen, i forhold til hvad det er for en pleje, vi er i stand til at give vores ældre medborgere i øjeblikket, og de akutte udfordringer, vi står over for.
Der må man jo sige, at alt det har man så ikke valgt at adressere.
Der er det nogle andre ting, som man åbenbart synes er vigtigere.
Det hænger jo også meget sammen med den akutte udfordring i forhold til vores sundhedssystem i øjeblikket, som hr. René Christensen også selv tillod sig at spørge den socialdemokratiske ordfører om.
Jeg tror, det er 2½ år siden, det blev annonceret, at der skulle laves en sundhedsreform – mig bekendt er den jo ikke kommet endnu – det var noget af det, som den socialdemokratiske minister gentagne gange har nævnt skulle laves.
Så nej, det er ikke prioriteret, desværre, og det går ud over nogle af de allersvageste i vores samfund.
René Christensen (DF), 2021-12-22:
Ja, det var ét område.
Den socialdemokratiske ordfører gjorde også opmærksom på, at man nu faktisk har haft magten i 2½ år, og hvis vi går 2½ år tilbage, var en af de ting, der fyldte noget, bl.a. et udrejsecenter.
Det var meget vigtigt, at man, når Socialdemokratiet kom til, så ville få løst det omkring et udrejsecenter, og når jeg nu i dag ser på det finanslovsforslag, der er kommet, så står der intet om et udrejsecenter, og konsekvensen af det er jo, at dømte kriminelle udlændinge, som er dømt til at forlade Danmark, nu render frit rundt.
Har ordføreren i sin gennemgang af materialet kunnet finde noget om det udrejsecenter, som man nu har lovet i over 2½ år?
Jens Rohde (KD), 2021-12-22:
Tak for det.
Hvis der er noget, der sådan ligger i vores begges dna, er det begrebet frihed.
Så er spørgsmålet, hvor stor frihed man f.eks. skal give til kommunerne og regionerne.
Skal vi dosere friheden herfra, eller mener man noget med frihed?
Vi har jo i mange år – alle partierne – diskuteret det kommunale selvstyre.
Jeg kunne godt tænke mig at høre hr. Troels Lund Poulsen, om man i Venstre gør sig nogle overvejelser om, hvorvidt den skruetvinge, som serviceloftet og faktisk også skattestoppet er for kommunerne, fortsat er en hensigtsmæssig måde at styre den kommunale økonomi på.
Lisbeth Bech-Nielsen (SF), 2021-12-22:
Mangel på arbejdskraft er jo både godt og skidt.
Det er skidt for de virksomheder, der mangler mennesker og medarbejdere, og jeg har også ondt af de virksomheder, som er ærlige og redelige, og som har gjort deres tidligt, men jeg har ikke ondt af de virksomheder, som ikke tager lærlinge, og som ikke har sørget for at opkvalificere deres medarbejdere; og så den her evige jammer om, at vi skal kigge til udlandet efter arbejdskraft, når vi har 76.000 unge mellem 15 og 29 år, som hverken er i uddannelse eller job.
Vi har 26.000 arbejdsløse seniorer, der gerne vil i arbejde, vi har 49.000 mennesker med handicap, der gerne vil og kan arbejde, vi har 14.000 mennesker, der leder efter et fleksjob.
Det er rigtig mange mennesker, der i høj grad kan og gerne vil have et arbejde i Danmark.
Troels Lund Poulsen (V), 2021-12-22:
Jeg går ud fra, at jeg så stiller spørgsmålet til mig selv, for jeg tror, at fru Lisbeth Bech-Nielsen vil spørge mig, om det ikke er et problem, at de mennesker så ikke bliver gjort aktive.
Jo, det er det, det vil jeg også gerne sige.
For mig er det jo ikke enten-eller, det er både-og, og der er stadig væk rigtig meget at gøre.
Man kunne også nævne et andet område, f.eks. sygefraværet.
Hvis man nedbringer sygefraværet i den offentlige sektor, er der også rigtig mange hænder at frigøre i den forbindelse.
Så for mig er der ikke kun én universel løsning på at løse manglen på arbejdskraft, men der er mange forskellige ting, der skal gøres.
Jeg lavede f.eks. selv en trepartsaftale med arbejdsmarkedets parter, hvor vi så på at give bedre muligheder for efter- og videreuddannelse.
Jeg må desværre konstatere nu her, at 2, 3, 4 år efter, er det vel, at den blev indgået, er det stadig væk ikke lykkedes at få mere efter- og videreuddannelse.
For det er jo også et andet alternativ at sikre, at der er nogle, der får nogle bedre muligheder for at få efter- og videreuddannelse, sådan at de har nogle andre kompetencer.
Lisbeth Bech-Nielsen (SF), 2021-12-22:
Tak til ordføreren for at hjælpe mig med at formulere spørgsmålet, da jeg løb tør for tid.
For det var præcis det, jeg gerne ville spørge om, og det er rigtig mange mennesker.
Troels Lund Poulsen (V), 2021-12-22:
Men noget af det, som jeg tror man bliver nødt til at gøre i forhold til den diskussion, er at differentiere det en smule.
Der er jo nogle virksomheder, som har nemmere ved at tage lærlinge – altså, de store virksomheder synes jeg har et særligt ansvar.
Så er der nogle af de små nyopstartede virksomheder, som måske ikke har helt de samme muligheder, også i forhold til fleksibilitet.
Men ja, erhvervslivet skal selvfølgelig også levere i forhold til at få skabt de praktikpladser, der er nødvendige, for at vi kan få flere faglærte i fremtiden, eller for at erstatte det hul, der potentielt kommer, fordi der vil være mange faglærte, der trækker sig fra arbejdsmarkedet.
Andreas Steenberg (RV), 2021-12-22:
Nu bliver Radikale jo nogle gange kaldt et skolelærerparti, så det kunne jo være meget sjovt at arbejde videre med den her eksamensanalogi, hr. Troels Lund Poulsen havde.
Men jeg vil gerne sige tak for det samarbejde, vi har, især omkring arbejdskraftspørgsmålet og ikke mindst spørgsmålet om international arbejdskraft.
Selv om der har været nogle udlændingepolitiske uenigheder mellem vores partier, glæder jeg mig over, at Venstre kan se, at udlændinge kan være en del af løsningen, ikke mindst her og nu.
Det, jeg gerne vil spørge om, er det her med ydelser, for det er hr. Troels Lund Poulsen jo inde omkring.
Vi ved jo, at det ikke giver særlig meget arbejdskraft at sætte ydelserne ned, fordi rigtig mange kontanthjælpsmodtagere ikke har de kompetencer, der skal til for at få et arbejde.
Derfor kunne jeg godt tænke mig at spørge, hvor Venstre stiller sig i forhold til Ydelseskommissionens anbefalinger.
Så kan jeg jo komme med et opfølgende spørgsmål, når jeg har fået det første svar.
Troels Lund Poulsen (V), 2021-12-22:
Jeg må også starte med at kvittere for det samarbejde, som vi har haft her i 2021 med Radikale Venstre; det sætter jeg selv meget stor pris på.
Og ikke mindst tak for mange af de samme politiske holdninger til spørgsmål om, hvordan Danmark kan blive rigere og få en større økonomisk vækst.
Og der må man jo kvittere for, at Radikale Venstre har nogle af de samme synspunkter, som ikke kun Venstre, men også en lang række andre partier her i Folketinget har.
Så det er helt afgørende, at man fastholder, kan man sige, den politiske enighed på de her spørgsmål.
I forhold til Ydelseskommissionen synes jeg, at det er vigtigt at sige, at ydelser også skal hænge sammen med, hvordan man sikrer, at man kan få gjort folk aktive i det her samfund.
Nu sidder der jo en af de største, kan man sige, politiske kapaciteter internt i Venstre i øjeblikket – han er i salen i dag – hr. Morten Dahlin, som jeg selv besøgte, da jeg var beskæftigelsesminister.
Det, hr. Morten Dahlin gjorde i Greve Kommune, hvor man lavede straksaktivering, havde en kæmpestor effekt, for det var med til at gøre, at folk fik at vide, at hvis man skal have en ydelse, skal man også være med til at give noget tilbage.
Det er bl.a. et af de eksempler, der er.
Nu er ydelsesforhandlingerne jo, om man så må sige, blevet en del af de store forhandlinger om hele spørgsmålet om reformsporet med »Danmark kan mere I«.
Og jeg synes, at det er i den forbindelse man skal se det.
Men vi synes, at ret og pligt skal følges ad.
Ja, det må jo være en tilståelsessag, og det skylder man jo så også at være ærlig om, altså at det prioriterer regeringen så ikke.
Og det kan jo undre, fordi det var et løfte, man gav, at det skulle der leveres på.
Jeg synes, vi står med meget store udfordringer i forhold til det pres, der er.
Vi har nogle særlige udfordringer, som Dansk Folkeparti, da Dansk Folkeparti var støtteparti for den daværende regering, jo var villig til at give tilsagn om at løfte.
Vi foreslog jo udrejsecenteret på Lindholm.
Det var der stor diskussion om, men vi stod jo ved det, og det synes jeg stadig væk var en god beslutning.
Christian Rabjerg Madsen (S), 2021-12-22:
Tak for det.
Jeg kan sige, at havde hr. Troels Lund Poulsen været min censor, havde jeg indbragt sagen for skoleinspektøren.
Jeg mener, det var en alt for hård bedømmelse, men tak for talen.
Venstre har jo foreslået, at man fratager de 22.000 danskere, der har fået tilkendt Arnepensionen, deres mulighed for at trække sig værdigt tilbage.
Det er 22.000 danskere, der har arbejdet med de hårdeste jobs og de mest nedslidende jobs, og det er mennesker, der har bygget det her samfund, og som i mere end 40 år har betalt deres skat.
I stedet for kan jeg nu forstå, at Venstre har fundet en gammel traver frem og ønsker at give topskattelettelser til dem, der har mest.
Jeg går ud fra, at man, når man foreslår det, synes, det er en fornuftig prioritering, men er det udtryk for et stort borgerligt parti – godt nok mindre end tidligere, men trods alt et relativt stort borgerligt parti – der gerne vil være en midtersøgende kraft i den økonomiske debat?
Troels Lund Poulsen (V), 2021-12-22:
Hvorfor har man så kunnet støtte den finanslov?
Det tror jeg også, at hr. Christian Juhl ved fra adskillige forhandlinger med mig, hvor han ikke har fået lov til at være med i politiske aftaler – det kan man tage ilde op.
Men vi må jo erkende, at vi ikke har regeringsmagten, og det forholder vi os til.
Vi siger så, at den dag, hvor vi måtte få regeringsmagten igen, hvis vi lykkes med det, vil vi selvfølgelig føre den økonomiske politik, vi står bag.
Og jeg anerkender ikke, at det, at man giver folk bedre vilkår for at få en større del af deres egne midler, er at gøre Danmark fattigere – tværtimod.
Christian Juhl (EL), 2021-12-22:
Nu skal jeg ikke fratage danskerne retten til at dømme Venstre ude en gang til, men alle kan jo se, at vi mangler ekstremt mange folk i den offentlige sektor, hvis vi vil være trygge, når vi bliver gamle, hvis vi vil være trygge, når vi er på sygehuset og sådan nogle ting.
Og derfor er det jo selvmorderisk at blive ved med at holde fast i en politik, hvor man simpelt hen tømmer det offentlige for penge, så vi ikke kan yde den service.
Man kan ikke få det hele for det halve, og det er Venstre også nødt til at erkende, og ellers må vælgerne jo sådan set give klar besked.
Troels Lund Poulsen (V), 2021-12-22:
Ja, altså, det er nok det eneste, vi er enige om.
Vælgerne må give klar besked.
Jeg har stor tillid til, at de bedømmer os på den rigtige måde, og så må det jo briste eller bære.
Jeg tror, man kan sige, at Enhedslisten jo har et noget ensidigt fokus på, hvordan man bruger pengene.
Det handler også om, hvordan vi tjener pengene, hvordan det her samfund bliver rigere.
Der ser vi bare forskelligt på det.
Vi har ikke den samme skattepolitik som Enhedslisten, og ellers kunne vi også lige så godt være samme parti.
Og det er jo derfor, vi har forskellige holdninger.
Vi mener også, at man skal gøre noget nu ved den akutte mangel på arbejdskraft.
Det er helt bydende nødvendigt.
Kasper Sand Kjær (S), 2021-12-22:
Tak for det.
Vi går videre fra Arnepensionen – det er jo nogle gange sådan i en eksamenssituation, når nogle bliver ved med at bore i noget, man måske ikke rigtig har det endelige svar på, at det er godt, at der er nogle andre, der spørger til noget nyt, så nu går vi videre til et nyt emne.
En stor del af finansloven er jo også et stort løft af kriminalforsorgen, og som optakt til de forhandlinger om kriminalforsorgen sagde Venstres retsordfører, hr. Preben Bang Henriksen, i november i Jyllands-Posten, at Venstre ville kæmpe for flere fængselspladser og flere hænder, bedre uddannelse og mere sikre forhold for betjentene.
Der blev jo netop indgået en aftale, som leverede på lige præcis de fire punkter, som Venstre gik til forhandlingerne med, men alligevel er Venstre ikke med i aftalen.
Det giver jo sådan lidt mindelser om en anden stor aftale på retsområdet fra sidste år, hvor Venstre heller ikke kunne være med, nemlig politiforliget.
Dengang var det jo skattestoppet, der forhindrede Venstre i at kunne være med til at tage ansvar for dansk politi.
Derfor kunne jeg godt tænke mig at høre Venstres finansordfører, om det også denne gang er skattestoppet, der forhindrer Venstre i at tage ansvar på retsområdet – denne gang for vores kriminalforsorg.
Troels Lund Poulsen (V), 2021-12-22:
På en eller anden måde er der noget retfærdighed til i politik: Endelig kom vi til skattestoppet og Socialdemokratiets kærlighed til skattestoppet – endelig.
Der skulle næsten en time til på talerstolen, inden man fik flettet det ind, og her havde jeg håbet, at vi skulle diskutere skattestop og implementeringen af det.
Lad mig starte med at rette en mindre fejl – det var faktisk en graverende fejl.
Jeg har meget tydeligt sagt, hvad vi mener om Arne og en tidlig pension.
Det var et meget tydeligt svar, jeg gav.
Det tror jeg også allerede at de socialdemokratiske folk i pressetjenesten har opfanget.
Og det er jo ikke nyt, at jeg siger det, for jeg har sådan set sagt det før.
Så i forhold til kriminalforsorgen: Vi synes, at det indhold, der er i den aftale om kriminalforsorgen, på ingen måde løser det alvorlige problem, der er.
Så det har i bund og grund ikke noget med et skattestop at gøre.
Vi respekterer vores skattestop og synes, det er vigtigt at have.
Det forstår jeg godt at regeringen ikke vil.
Regeringen synes, at man skal sætte skatter og afgifter op.
Det må regeringen tage med vælgerne.
Men spørgsmålet er, om det indhold, der så er i den aftale, der er indgået, er godt.
Nej, det er det ikke.
Der er en lang række lempelser, som på alle mulige måder sender et forkert signal.
Det kunne vi ikke acceptere.
Så er der andre elementer, der er fornuftige.
Det vil jeg gerne sige.
Men samlet set synes vi at det her er en dårlig aftale.
Kasper Sand Kjær (S), 2021-12-22:
Det gælder flere pladser i vores fængsler, flere fængselsbetjente, bedre uddannelse osv.
Men det er bare, så jeg forstår det helt rigtigt, og det kan jo godt være, at det er mig, der er tungnem: Det vil sige, at Venstre ingen udfordringer har med finansieringen af aftalen om kriminalforsorgen, men at det udelukkende er elementerne i aftalen, der er årsagen til, at Venstre står uden for en vigtig aftale om kriminalforsorgens økonomi for de næste 4 år.
Troels Lund Poulsen (V), 2021-12-22:
Ja, det er desværre en dårlig aftale.
Det er jeg sådan set enig i.
Det er en dårlig aftale, og indholdet er også rigtig skidt.
Den betyder jo, at man giver bedre mulighed for at afsone med fodlænke, og at straffen for at snyde med coronahjælpen bliver sat ned, som er noget af det, socialdemokratiske ministre har tordnet imod her i salen.
Det er bare for at nævne et par eksempler.
Så indholdet er bare trist, desværre.
Det er sådan set tilfældet.
Thomas Jensen (S), 2021-12-22:
Nu skal der fokus på Venstres finansiering af deres finanslovsforslag eller finanslovsprioriteter, for der kan jeg forstå på Venstre, at man vil sørge for, at der kommer mere konkurrenceudsættelse bredt set i det offentlige, og at det skal tilvejebringe 1,5 mia. kr. i finansieringen af Venstres finanslovsforslag.
Her i en tid, hvor der er indgået budgetaftaler i regioner og i kommuner, og hvor der er pres på sundheden og der er pres på ældreområdet, vil Venstre så virkelig have, at vi skal til at have kommuner og regioner til at genåbne deres budgetter for 2022?
Troels Lund Poulsen (V), 2021-12-22:
Vi har jo fremlagt vores prioriteter til, hvordan og hvorledes man skal lave en finanslovsaftale.
Vi synes, det er en god idé, at der kommer mere konkurrence i den offentlige sektor.
Det ved jeg ikke om Socialdemokratiet er imod.
Jeg oplever ved skiftende forhandlinger, at nogle gange mener Socialdemokratiet, at det at lave konkurrenceudsættelse kan være en god idé, så der ved jeg ikke, hvor Socialdemokratiet står p.t.
Men det at lave konkurrenceudsættelse synes vi sådan set er sund fornuft.
Det betyder jo ikke, at samfundet går til grunde.
Det var jo en kæmpe diskussion, hvorvidt man overhovedet ville indføre kviktest.
Det fik man jo så gjort til gavn for forhåbentlig at dæmpe smittespredningen.
Så ja, det at have øget konkurrenceudsættelse synes vi er fornuftigt.
Thomas Jensen (S), 2021-12-22:
Socialdemokratiet er selvfølgelig optaget af, at regnestykket stemmer, at der er balance mellem indtægter og udgifter, og det er også derfor, jeg spørger ind til, hvad det konkret er i Venstres finanslovsforslag.
For hvis det er sådan, at man ikke vil ud at bede om at åbne budgetterne i kommuner og regioner nu her for 2022, er Venstres forslag jo underfinansieret med 1,5 mia. kr.
Okay, man kan selvfølgelig gå ud og se på f.eks. Kammeradvokaten; der kan man spare ca. 1,5 mia. kr. om året.
Det kan man selvfølgelig prøve at presse igennem, men reelt set er der, hvis man ikke går ud og gør det, en underfinansiering af Venstres finanslovsprioriteter.
Troels Lund Poulsen (V), 2021-12-22:
Det kan jeg så love der ikke er, for Venstres finanslovsprioriteter hænger hundrede procent sammen.
Og uanset hvor meget hr. Thomas Jensen står og ryster på hovedet, vil man også kunne gøre regnebrættet op i dag, når man har stemt om alle ændringsforslagene, og så vil man se, at der vil være et overskud, baseret på hvordan Venstres økonomi er i forhold til de ændringsforslag, der er, og hvad vores prioriteter er.
Så hr. Thomas Jensen kan sove helt trygt helt frem til jul og endda også i 2022.
Jens Joel (S), 2021-12-22:
Tak for det.
Den havde jo 1-årsfødselsdag i går.
I går var det 1-årsdagen for, at vi stemte den igennem.
Og det betyder jo, at til nytår kan de første af dem, der har haft rigtig lange og hårde arbejdsliv, faktisk trække sig værdigt tilbage.
Vi er jo rigtig glade for, at den aftale er lavet, men desværre har nogle af Dansk Folkepartis venner – eller i hvert fald kollegaer – i blå blok sagt, at man ønsker at afskaffe den.
Så kan det jo være, at vi ikke kun skal være taknemlige for, at Dansk Folkeparti faktisk gik med i aftalen, men at Dansk Folkeparti også kan være den bedste garant for, at sådan en aftale ikke kan laves om.
Så det, der er mit spørgsmål til Dansk Folkepartis ordfører, er i virkeligheden, om man kan garantere, at Dansk Folkeparti ikke, fordi Venstre og Konservative beder om det, vælger at afskaffe Arnepensionen på et tidspunkt.
Christian Juhl (EL), 2021-12-22:
Tak for det.
Det er ikke for at please Venstres ordfører, men fordi jeg synes, det er væsentligt, at jeg vil sige, at de 21,7 mia. kr., som vi mangler i statskassen efter en borgerlig regerings skattelettelser til de rigeste, mangler vi jo nu f.eks. til at sørge for et ordentligt sygehusvæsen, til at sørge for, at der er sygeplejersker nok osv. osv.
Vi mangler dem også til grøn omstilling.
Hvordan skal vi klare det, hvis Venstre vil blive ved med at føre sådan en politik?
Troels Lund Poulsen (V), 2021-12-22:
Det er jo sådan, at de offentlige ydelser, der er i Danmark, betales med fællesskabets penge.
Altså, det er jo samfundsøkonomien, der betaler for det.
Så det er jo den skat, man betaler.
Og det er det politiske flertal, der beslutter, hvordan ydelsessystemet skal se ud; det er den model, man følger.
Og det accepterer vi også.
Vi kan så have nogle andre politiske prioriteter, og dem har jeg jo så redegjort for her i dag.
Jens Rohde (KD), 2021-12-22:
Men hvorfor skal Folketinget styre kommunerne så hårdt på udgiftsloftet, som jo så også gør, at når der kommer en gave herindefra, f.eks. den ældremilliard, som hr. Troels Lund Poulsens tidligere regering var med til at give kommunerne, må man prioritere nogle andre steder?
Jeg kan nemlig huske, at det var sådan en gave, som man ikke ville have, fordi man så blev tvunget til at prioritere nogle andre steder, fordi man blev ramt af serviceloftet.
Og det er enormt svært for vores lokalpolitikere at forklare den problemstilling.